Fefor Høifjellshotell

Fefor Høifjellshotell er et høyfjellshotell som ligger syd- og solvendt på 930 moh., 13 km fra Vinstra i Gudbrandsdalen, Innlandet fylke. 

Hotellet ble tegnet av arkitekt Ole Andreas Sverre og oppført i 1891. Byggherrene var en gruppe bønder, og i spissen stod Kristian Bø og Paul E. Hvattum. Stedet fikk navnet Fefor Høifjellshotell. 

Fefor i dag 
I dag (2011) er Fefor Høifjellshotell eid av Horten Hus-gründeren Gunnar Horten og hans familie.

Hotellet er i full drift og har 9 enkeltrom, 105 dobbeltrom, 2 suiter, 21 hytter. 96 av rommene er røykfrie, 5 er allergikerrom og 6 er tilrettelagt for gjester med handikap.

 Historiske personer på Fefor 
Gjennom tidene har Fefor blitt besøkt av kjente historiske personligheter. 
Kong Haakon og resten av den kongelige familien besøkte Fefor flere ganger. Og det var der at Kronprins Olav i sine yngre dager lærte å stå på ski. Fridtjof Nansen var også med i det kongelige følget. 

Polforskeren Robert Falcon Scott benyttet seg av vinterlandskapet på Vinstra, etter tips fra Nansen, da han skulle prøvekjøre sine motorsleder. 

Dronning Wilhelmina av Nederland besøkte Fefor i årene fra 1921 til 1955.

Eksterne lenker


Kategori:Hoteller i Innlandet
Kategori:Gudbrandsdalen
Kategori:Byggverk i Nord-Fron
Kategori:Selskaper etablert i 1891
Kategori:De Historiske Hotel og Spisesteder
Kategori:1891 i Norge
Kategori:Samferdsel i Nord-Fron
Kategori:Næringsliv i Nord-Fron